ไทโกะโนะทัตสึจิน

ไทโกะโนะทัตสึจิน (太鼓の達人; Taiko no Tatsujin) เป็นเกมตีกลอง ซึ่งผลิตโดยบริษัทนัมโค จากประเทศญี่ปุ่น ซึ่งวิธีการเล่น คือ ผู้เล่นจะใช้ไม้ตีกลองไทโกะจำลองเป็นตัวเล่นโดยใช้ตีตามจังหวะตามสัญลักษณ์ที่ปรากฏบนจอ สำหรับเครื่องเล่นเพลย์สเตชัน 2 และวี สามารถเล่นได้ด้วย TaTaCon (แท่นตีกลองไทโกะ) เป็นตัวควบคุมพิเศษซึ่งมีลักษณะคล้ายกับกลองไทโกะขนาดเล็ก
วิธีการเล่น
วิธีการเล่น.
ผู้เล่นจะต้องถือไม้ตีกลองขณะเล่น โดยตีกลองให้ตรงจังหวะตามเกมที่กำหนดไว้ โดยที่ลักษณะของกลองจะแบ่งเป็นซีกซ้ายและซีกขวา และมีปุ่มข้างกลองด้านซ้ายและด้านขวาเช่นกัน ผู้เล่นจะต้องตีกลองตามจังหวะของเพลงที่กำหนดไว้ บนหน้าจอจะมีแถบตีจังหวะสีเทา และมีตัวโน้ตเป็นรูปหน้ากลองสีแดงหรือสีฟ้าวิ่งจากขวามาซ้ายมายังจุดตี โดยที่ผู้เล่นจะต้องตีกลองเมือโน้ตหน้ากลองมาอยู่ที่จุดตี ลักษณะของโน้ตจะเป็นตามนี้

โน้ตสีแดง (ตู้ม) (赤色（ドン）) ให้ตีตรงด้านหน้าของกลองโดยตรง ข้างใดก็ได้
โน้ตสีฟ้า (แต๊ก) (青色（カッ）) ให้ตีตรงด้านข้างของกลอง ข้างใดก็ได้
โน้ตใหญ่ (大音符) รูปโน้ตสีใดสีหนึ่งเป็นเม็ดใหญ่ หมายความว่า ให้ตีทั้งสองข้างพร้อมกันหรือให้ตีแรงกว่าเดิม
โน้ตสีเหลืองยาว ๆ (黄色（連打）) ให้ตีรัว ๆ จนกระทั่งสุดหาง
โน้ตลูกโป่ง (風船音符（ゲキ連打）) ให้ตีรัวจนกว่าจะแตก (โดยจะมีตัวเลขกำกับว่าให้ตีกี่ครั้งจึงจะแตก)
โน้ตหัวมัน (芋音符（イモ連打）) ให้ตีรัวจนกว่าตัวกลองกินหัวมันจนหมด โน้ตนี้มีความต่างจากโน้ตลูกโป่งตรงที่เวลาเล่นสองคนนั้น ถ้าตีโน้ตลูกโป่งจะตีรัวแบบแยกของใครของมัน แต่ถ้าเป็นโน้ตหัวมันนั้นให้สองคนร่วมกันตีให้หมด (แต่จำนวนการรัวจะเป็นสองเท่าเมื่อเล่นสองคน)

ผู้เล่นสามารถเล่นเพลงจนกว่าเพลงจะจบได้ ในระหว่างการตีจะมีแถบพลังกำหนดไว้อยู่ ผู้เล่นจะต้องตีให้แถบพลังวิ่งไปถึงแถบสีหลือง (แถบผ่านเกณฑ์ (ノルマクリア)) ก่อนที่เพลงจะจบ ถ้าตีพลาดแถบจะลดลง ถ้าผู้เล่นสามารถตีจนแถบขึ้นสีเหลืองได้ ถือว่าผ่าน โดยในระบบตู้จะเล่นได้ถึงสองเพลง แต่ถ้าเพลงแรกไม่ผ่านจะไม่สามารถเล่นเพลงที่สองได้ เพลงที่เล่นในแต่ละเพลงจะมีความยาวไม่น้อยกว่า 2 นาที และไม่เกิน 2 นาทีครึ่ง
ส่วนการให้คะแนนของเกมคะแนนจะมากน้อยตามระดับความยากของเพลง ถ้าตีได้คอมโบมาก ๆ คะแนนจะเพิ่มขึ้นอีกจำหวนหนึ่งต่อ 10 คอมโบ โดยจะมีคะแนนเริ่มต้น กับคะแนนเพิ่มต่อ 10 คอมโบ ตัวอย่างเช่น คะแนนเริ่มต้น 500 คะแนน ถ้าตีถึงคอมโบที่ 10 - 19 จะได้คะแนนเพิ่ม 450 หมายความว่า ถ้าตีในคอมโบที่ 10 - 19 จะได้ 950 คะแนน ถ้าตีถึงคอมโบที่ 20 - 29 คะแนนเพิ่มจะเป็น 900 และบวกกับคะแนนเริ่มต้นเป็น 1400 คะแนน และถ้าตีถึงคอมโบที่ 30 - 39 ก็จะได้ 1350 คะแนน และทบคะแนนไปเรื่อย ๆ เมื่อตีได้คอมโบมาก ๆ แต่ถ้าตีได้พอใช้ (可) จะได้คะแนนเพียงครึ่งหนึ่ง ถ้าพลาด คอมโบจะหาย และคะแนนที่ตีจะต้องมาเริ่มที่คะแนนเริ่มต้นใหม่อีกครั้ง
ในแต่ละเพลงนั้น จะมีช่วงท่อนสร้อย (ท่อนฮุค) ซึ่งเรียกว่า "GO GO TIME" จุดตีจะติดไฟ ช่วงนั้นคะแนนจะเพิ่มอีก 20% ถ้าตีดีในท่อนสร้อยก็จะทำคะแนนได้ดีขึ้น ส่วนโน้ตรัวต่าง ๆ นั้น จะมีการให้คะแนนอย่างต่ำอยู่ที่ 300 คะแนน แต่จะไม่นับรวมกับคอมโบ ถ้าตีโน้ตรัวหัวมัน ถ้าตีหมดจะได้ 5000 คะแนน (ท่อนสร้อย 6000 คะแนน) แต่ถ้าช้า จะได้แค่ 1000 คะแนน (1200 คะแนนในท่อนสร้อย)
ดูเพิ่ม

Final Fantasy XI
King of Kings
Dragon Raja
Dark Story Online
Mu Online
Fly For Fun
Lineage
Ragnarok online
Ran Online
กรานาโด้ เอสพาดา
กันบาวด์
โอทูแจม
เดอะซิมส์
เมเปิลสตอรี
Seal Online
ทีเอสออนไลน์
อสุรา ออนไลน์
ยุทธภพครบสลึง
เก็ทแอมป์
N-Age
คาบาลออนไลน์
แคปคอม vs. เอสเอ็นเค 2
เดอะซิมส์ 2
ไทโกะโนะทัตสึจิน
ปังย่า
Crazy Arcade
KartRider
Special Force
เทลส์รันเนอร์
Fanta Tennis
RayCity Online
ออดิชั่นออนไลน์
BOOMZ
LaTale Online
Trickster
Emil Chronicle Online
CSO Online
Xshot
Grand Chase
FreeStyle Online
Ghost Online
Point Blank
สิบสองหางออนไลน์
Yogurting
Nostale
Zone4
เดอะซิมส์ 3
Mabinogi
Dragonica
ลูน่าออนไลน์
Dragon Nest
Special Force 2
Overwatch
Lineage II
Overwatch 2
เดอะซิมส์ 4
อ้างอิง
แหล่งข้อมูลอื่น